《游五泄山》
宋代·唐询

寻彻灵潭第五源，旋攀萝茑至山巅。
寒声昔谓来天外，巨壑今知在目前。
峭壁无时长蔽日，重岩不雨亦生烟。
临观已觉尘心尽，更欲凌云访列仙。

作者简介：（1005—1064）宋杭州钱塘人，字彦猷。唐肃子。以父荫为将作监主簿。仁宗天圣中赐进士及第。以吴育荐为御史，后育以宰相贾昌朝与询有亲嫌言为罢御史，遂附昌朝而排抵育。历知归、庐、湖、苏、杭、青等州及江西、福建、江东等路转运使、三司户部判官。英宗朝勾当三班院，判太常，进给事中。好收藏名砚，著有《砚录》。